# **DECIZIA ETAPEI DE ÎNCADRARE**

## Nr. \_\_ din 14.04.2022

Ca urmare a solicitării de emitere a acordului de mediu adresate de **COMUNA HALMĂŞD,** cu sediul în com. Halmăşd, sat Halmăşd, nr. 339, jud. Sălaj, înregistrată la APM Salaj cu nr. 5717/24.08.2021, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.03.2022, că proiectul: **„ÎMBUNĂTĂŢIREA INFRASTRUCTURII RUTIERE AGRICOLE ÎN COMUNA HALMĂŞD, JUDEŢUL SĂLAJ”**, propus a fi amplasat în com. Halmăşd, sat Halmăşd, Aleuş, Drighiu, Cerişa, F.N, judeţul Sălaj,

**nu se supune evaluării impactului asupra mediului, nu se supune evaluării impactului asupra corpurilor de apă.**

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, ***la pct . 13, lit. a.) orice modifcări sau extinderi, altele dect cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;***

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comuna Halmăşd, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

**b) Caracteristicile proiectului:**

**b1)** **dimensiunea şi concepţia întregului proiect:**

Prin proiect se propune asigurarea conditiilor de circulatie normala pe drumurile agricole cât şi îmbunătăţirea infrastructurii din comuna Halmasd, îmbunătăţirea accesului la drumurile judeţene şi naţionale, precum şi la unităţile de stat sau private care îşi desfăşoară activitatea în zona.

Materialele si echipamentele prevazute vor fi asigurate din surse locale si tari membre ale Uniunii Europene. Materiile prime utilizate pentru imbunatatirea drumurilor agricole vor fi: balast, piatra sparta, macadam.

Pentru alimentarea cu energie electrica a organizării de șantier se va face un racord din branșamentul existent pe amplasament, în funcție de soluția propusa de către furnizorul de energie electrica.

Ca si combustibili, produsele utilizate sunt cele specifice domeniului construcțiilor: motorina, butelii de acetilena, butelii de oxigen. Toate produsele utilizate se vor stoca pe stații betonate, acoperite, îngrădite si securizate. In măsura posibilităților se vor utiliza construcțiile existente pe amplasament. Pentru materialele explozibile se vor lua masuri sporite de securitate. In cazul producerii de scurgerile de ulei/combustibil/alte produse chimice se va acționa imediat cu mijloace absorbante. Daca este cazul se va curata zona afectata iar pământul contaminat va fi excavat si preluat pentru depozitare, tratare sau eliminare de către firme autorizate. Toate produsele de natura chimica utilizate vor fi amplasate in spatii amenajate, ferite de acțiunea ploii sau vântului. Daca vor exista rezervoare de combustibil/ulei pe amplasament acestea vor fi amplasate pe platforme etanșe, eventual dotate cu sisteme de reținere a hidrocarburilor.

Având în vedere condițiile de amplasament, operațiile tehnologice, calitatea echipamentelor și instalațiilor ce vor fi utilizate, se apreciază că impactul negativ asupra factorilor de mediu va fi neglijabil. Este de precizat că în urma executării lucrărilor propuse prin prezentul proiect vor fi luate măsuri de curățare a zonelor afectate de realizarea investiției.

Lungimea totala a drumurilor propuse pentru modernizare este de 13650 m

|  |  |
| --- | --- |
| Drum | Lungime (m) |
| Drum de exploatare – Drumul Deal de Buciumi | 3830 |
| Drum de exploatare – Drumul Perilor | 1125 |
| Drum de exploatare – Drumul pe Dupa Vii | 1735 |
| Drum de exploatare - Drumul Fetilor | 2105 |
| Drum de exploatare – Drumul Cohului | 2315 |
| Drum de exploatare – Drumul la Rusu | 1840 |
| Drum de exploatare – Drumul Coasti | 300 |
| Drum de exploatare – Drumul Pasune Lipaia | 400 |
| Total Comuna Halmasd | 13650 |

Parte carosabila

Latimea partii carosabile va fi de 2.75 m.

Structura rutiera noua

- 10 cm strat de macadam

- 15 cm strat de piatra sparta

- 30 cm strat de balast

Acostamente

 Acostamentele vor avea latimea de 0.375 si vor fi din piatra sparta in grosime de 10 cm

 AMENAJAREA INTERSECTIILOR CU DRUMURILE LATERALE

 In vederea protejarii si mentinerii in stare corespunzatoare a noii lucrari, se propune amenajarea drumurilor laterale existente.

 Drumurile laterale nemodernizare, se vor amenaja pe lungimea de 10 m lungime, si latime variabila, in functie de ampriza drumului lateral, pastrand acelasi sistem rutier cu strada la care se va face racordul.

SCURGEREA APELOR

Santuri

 Se vor executa santuri de pamant

|  |
| --- |
| Comuna Halmasd |
| Nr. | Denumire drum | Sant de pamant |
| Stanga | Dreapta |
| 1 | Drum de exploatare – Drumul Deal de Buciumi |  Km 0 + 000 – 0 + 600 |  Km 0 + 600 – 3 + 830 |
| 2 | Drum de exploatare – Drumul Perilor |  Km 0 + 000 – 1 + 125 |  |
| 3 | Drum de exploatare – Drumul pe Dupa Vii |  Km 1 + 890 – 2 + 860 |  Km 1 + 125– 1 + 890  Km 2 + 280 – 2 + 860 |
| 4 | Drum de exploatare - Drumul Fetilor |  Km 1 + 770 – 2 + 105 |  Km 0 + 000 – 1 + 770 |
| 5 | Drum de exploatare – Drumul Cohului |  Km 2 + 160 – 2 + 235 |  Km 0 + 000 – 1 + 520 Km 2 + 240 – 2 + 315 |
| 6 | Drum de exploatare – Drumul la Rusu |  Km 0 + 220 – 0 + 345 Km 1 + 020 – 1 + 490 |  Km 0 + 000 – 0 + 220 Km 0 + 345 – 1 + 020 Km 1 + 490 – 1 + 840 |
| 7 | Drum de exploatare – Drumul Coasti |  Km 0 + 000 – 0 + 300 |   |
| 8 | Drum de exploatare – Drumul Pasune Lipaia |  Km 0 + 000 – 0 + 400 |   |

 In zonele cu panta peste 6% se vor executa praguri de fund din beton.

Podete

La drumurile laterale se vor executa podete tubulare cu diametrul D400.

|  |
| --- |
| Comuna Halmasd |
| Nr. | Denumire drum | Podete |
| Transversal | Drumuri laterale |
| 1 | Drum de exploatare – Drumul Deal de Buciumi | D800 – km 0+394D800 – km 0+600D800 – km 1+320D800 – km 1+575D800 – km 2+130D800 – km 2+218D800 – km 2+333D800 – km 3+220D800 – km 3+615D800 – km 3+830 | D400 - km 0+317D400 – km 0+685D400 – km 0+880D400 – km 1+302D400 – km 1+655D400 – km 2+162D400 – km 3+135D400 – km 3+565 |
| 2 | Drum de exploatare – Drumul Perilor | D800 – km 0+463D800 – km 0+641D800 – km 0+741D800 – km 1+115 | D400 – km 0+126D400 – km 0+380 |
| 3 | Drum de exploatare – Drumul pe Dupa Vii | D800 – km 1+425D800 – km 1+890D800 – km 2+098D800 – km 2+280 | D400 – km 1+121D400 – km 1+825 |
| 4 | Drum de exploatare - Drumul Fetilor | D800 – km 0+005D800 – km 0+285D800 – km 0+700D800 – km 1+235D800 – km 1+411D800 – km 1+770 | D400 – km 0+332D400 – km 0+815D400 – km 1+015D400 – km 1+326D400 – km 1+638D400 – km 2+031 |
| 5 | Drum de exploatare – Drumul Cohului | D800 – km 0+567D600 – km 0+617D800 – km 0+903D800 – km 1+257Reabilitare podet existent. – km 1+530D800 – km 2+240 | D400 – km 0+357D400 – km 0+969D400 – km 1+222D400 – km 1+370 |
| 6 | Drum de exploatare – Drumul la Rusu | D1000 – km 0+219D800 – km 0+345D800 – km 1+020D800 – km 1+326D1000 – km 1+478 | D400 – km 0+388D400 – km 0+905D400 – km 1+584D400 – km 1+812 |
| 7 | Drum de exploatare – Drumul Coasti | D800 – km 0+280 | D400 – km 0+228 |
| 8 | Drum de exploatare – Drumul Pasune Lipaia | D800 – km 0+138D800 – km 0+359 |  |

 Accesele la proprietati se vor executa din podete tubulare D400 din tuburi corugate. Podetele vor avea o lungime de 6m.

Ampriza drumului

 Se va curata de tufisuri astfel incat sa se asigure scurgerea apelor in santuri si asigurarea distantei de vizibilitate de minimum 60 m.

După finalizarea lucrărilor, se va igieniza amplasamentul de toate tipurile de deșeuri generate în perioada de realizare a lucrărilor. Nu se vor lasă pe amplasament depozite de agregate sau de pământ rezultat din excavații.

**b2)** **cumularea cu alte proiecte existente şi/sau aprobate**: - lucrările necesare realizării proiectului nu se suprapun cu alte proiecte existente sau planificate în zonă;

**b3)** **utilizarea resurselor naturale, în special a solului, a terenurilor, a apei şi a biodiversităţii:**

* agregate naturale de balastieră și/sau de carieră, balast, piatră spartă;

 **b4)** **cantitatea şi tipurile de deşeuri generate/gestionate:**

* vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor, acestea vor fi colectate selectiv și se vor valorifica/elimina numai prin operatori economici autorizați;
* colectate selectiv și se vor valorifica/elimina numai prin operatori economici autorizați;

  **b5) poluarea şi alte efecte negative:**

 - nu există posibilitatea apariţiei unor emisii semnificative în niciunul din factorii de mediu

 dacă vor fi respectate următoarele măsuri:

* *pentru factorul de mediu apă:*
* organizarea de șantier și stocarea deșeurilor din construcții în vrac nu se va realiza în apropierea șanțurilor de garda și gurilor de colectare a apelor pluviale;
* *pentru factorul de mediu aer:*
* stropirea cu apă a căilor circulabile din șantier, a materialelor cu conținut pulverulent depozitate vrac.
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* utilajele folosite in activitatea de construire trebuie sa fie moderne si întreținute corespunzător si verificate din punct de vedere al noxelor (revizia tehnica la zi) ;
* la staționare, autovehiculele vor avea motorul oprit;
* *pentru zgomot şi vibraţii:*
* pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* *pentru sol şi subsol :*
* nu se permite stocarea in vrac, in grămezi deschise, decât a deșeurilor nepericuloase, si stabile, precum: betoane, moloz, deșeuri metalice;
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* apele uzate rezultate din cadrul organizării de șantier se vor evacua controlat si se va evita deversarea lor la sol;

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- riscul de producere a accidentelor care ar putea afecta mediul este redus dacă se respectă normele de lucru.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS (Norme Tehnice de Securitate a muncii) cu toți oamenii care iau parte la procesul de realizare a investiției instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;
* se vor monta plăcuțe avertizoare pentru locurile periculoase;
* lucrătorii vor fi instruiți pentru lucrul la înălțime, luându-se masuri de protecție pentru lucrul pe schela, conform normelor in vigoare. Se interzic improvizațiile pe schela. Pe timp nefavorabil (ploi, vânt puternic, ceata, temperaturi scăzute) lucrările se vor întrerupe.
* lucrările de construire se vor desfășura fără afectarea parcelelor învecinate și numai cu personal calificat.
* pentru accesul utilajelor de montaj și echipamentului necesar realizării lucrărilor propuse se vor folosi accesele existente.
* construcțiile și echipamentele provizorii necesare executării lucrărilor se vor amplasa în locuri special amenajate.

**b7) riscurile pentru sănătatea umană - de exemplu, din cauza contaminării apei sau a poluării atmosferice:**

- Amplasamentul va fi delimitat pe perioada lucrărilor. Ca urmare, se consideră ca populația, fauna, flora, peisajul și interrelațiile dintre acești factori nu vor fi afectate prin lucrările de construire.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.

**Lucrări necesare organizării de șantier:** Lucrările de organizare de șantier se vor realiza conform proiectului și se vor desfășura doar pe amplasamentul destinat acestuia. Organizarea de șantier va avea un caracter unitar pentru realizarea în întregime a investiției. Lucrările nu implica efecte suplimentare față de situația existentă, acestea nereprezentând un factor de poluare în plus în zona nici în timpul execuției investitei, dar mai ales la finalizarea lucrărilor.

Se vor întocmi grafice de execuție a lucrărilor.

Se vor lua masuri specifice privind protecția și securitatea muncii:

* zonele periculoase vor fi marcate cu placaje și inscripții;
* toate dispozitivele, mecanismele și utilajele vor fi verificate în conformitate cu normele în vigoare;
* asigurarea cu forță de munca calificata și care să cunoască măsurile de protecție a muncii în vigoare.
* împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadru metalic și plasă de sârmă.
* realizarea unui branșament electric îngropat de la rețeaua electrică existentă.
* realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor și mortarelor.
* realizarea unui banc de lucru pentru îndreptarea, tăierea și fasonarea oțelului beton.
* realizarea unei platforme de lucru pentru pozarea malaxorului pentru prepararea betoanelor și mortarelor loco-obiect.
* branșament existent la rețeaua proprie de alimentare cu apa.

Pentru protecția mediului înconjurător se vor respecta prevederile actelor normative cu privire la organizarea de șantier, depozitarea combustibililor, a deșeurilor în locuri special amenajate. La executarea lucrărilor se vor folosi numai utilaje și mijloace de transport ce corespund din punct de vedere tehnic în vederea evitării poluării mediului cu noxe sau materiale de construcție în vrac. Se va asigura managementul corespunzător al deșeurilor.

Organizarea de șantier se va realiza în interiorul amplasamentului, executantului revenindu-i în exclusivitate responsabilitatea modului cum își organizează șantierul.

Contractantul lucrărilor de execuție este responsabil și are obligația sa asigure construirea spatiilor necesare activității de supraveghere a execuției, testare precum și pentru depozitarea materialelor necesare realizării investiției.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS cu toți oamenii care iau parte la procesul de realizare a investiției ; instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;
* se vor monta plăcuțe avertizoare pentru locurile periculoase;
* lucrătorii vor fi instruiți pentru lucrul la înălțime, luându-se masuri de protecție pentru lucrul pe schela, conform normelor in vigoare. Se interzic improvizațiile pe schela. Pe timp nefavorabil (ploi, vânt puternic, ceata, temperaturi scăzute) lucrările se vor întrerupe.
* lucrările de construire se vor desfășura fără afectarea parcelelor învecinate și numai cu personal calificat.
* pentru accesul utilajelor de montaj și echipamentului necesar realizării lucrărilor propuse se vor folosi accesele existente.
* construcțiile și echipamentele provizorii necesare executării lucrărilor se vor amplasa în locuri special amenajate.

Pentru alimentarea cu energie electrica a organizării de șantier se va face un racord din branșamentul existent pe amplasament, în funcție de soluția propusa de către furnizorul de energie electrica.

Contractantul execuției este responsabil pentru curățenia în incinta zonei unde se executa lucrările propuse.

La execuția lucrărilor de construcție aferente prezentului proiect, constructorul va lua toate masurile necesare pentru respectarea normelor actuale de protecție și securitate a muncii.

Organizarea de șantier se va realiza in incinta amplasamentului propus pentru investiție, situat în comuna Halmasd, Judetul Salaj.

 **c) Amplasarea proiectelor:**

c1) utilizarea actuală şi aprobată a terenurilor: terenul aferent lucrărilor propuse se află, în extravilanul comunei Halmăşd, sat Halmăşd, Drighiu, Aleuş şi Cerişa, jud. Sălaj și este proprietatea publică, conform certificatului de urbanism nr. 9 din 09.07.2021 emis de Primăria Comunei Halmăşd.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: Nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: **nu este cazul**;
* zone costiere şi mediul marin: **nu este cazul**;
* zonele montane şi forestiere: **nu este cazul**;
* arii naturale protejate de interes naţional, comunitar, internaţional: **nu este cazul**;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: **nu este cazul**;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: **nu este cazul**;
* peisaje şi situri importante din punct de vedere istoric, cultural sau arheologic: **nu este cazul**.

**d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi

 dimensiunea populaţiei care poate fi afectată: - punctual pe perioada de execuţie;

 d2) natura impactului: - va fi pozitivă ;

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi

 funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de

 expunere va fi redusă, întrucât poluanţii se vor manifesta doar pe amplasamentul unde

 au loc lucrări de execuţie. În perioada de execuţie a proiectului impactul asupra

 factorilor de mediu va fi temporar. Pe măsura realizării lucrărilor şi închiderii fronturilor

 de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: în zonă

 amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și

 condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș-Tisa SGA Sălaj, nr. 2777 din 28.02.2022 înregistrată la APM Sălaj cu nr. 1899 / 10.03.2022, decizie justificată prin următoarele: amplasarea și dimensiunea lucrărilor prevăzute în proiect nu afectează semnificativ starea actuală a corpului de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. C-35 din 10.03.2022*** eliberat de A.N. Apele Române, Administraţia Bazinală de Apă Crişuri:
1. Prezentul aviz un se referă la stabilitatea şi rezistenţa lucrărilor;
2. Prezentul aviz un exclude obligaţia solicitării şi obţinerii şi a celorlalte avize/acorduri legale;
3. Constructorul şi beneficiarul lucrării vor asigura pe timpul execuţiei lucrărilor cât şi după aceasta, condiţiile de scurgere a apelor prin degajarea tuturor obstacolelor care ar putea obtura secţiunea de scurgere. Lucrările şi măsurile ce se impun în acest sensse vor stabili pe baza unui program întocmit împreună cu autoritatea de gospodărire a apelor locală;
4. Pe timpul execuţiei lucrărilor de investiţii, se interzice extracţia de agregate minerale din albia cursului de apă;
5. Beneficiarul şi proiectantul vor urmăriîndeaproape executarea lucrărilor prevăzute în documentaţia tehnică de fundamentare, beneficiarului revenindu-i obligaţia să anunţe orice modificare faţă de prevederile prezentului aviz cu o săptămână înainte de producerea acesteia;
6. In perioada de execuţie a lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate şi se va respecta întocmai tehnologia de execuţie prezentată în documentaţie, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor, în cazul procedurii unei poluări accidentale întreaga răspundere din punct de vedere al depoluării zonei şi suportării eventualelor costuri revine beneficiarului;
7. Se interzice depozitarea deşeurilor din construcţii, a materialelor şi staţionarea utilajelor în albia cursului de apă;
8. Lucrările proiectate un se vor executa în perioadele cu ape mari;
9. Pe parcursul execuţiei lucrărilor, beneficiarul şi constructorul vor permite în caz de necesitate accesul şi intervenţia Administraţiei bazinale de Apă Crişuri pentru execuţia unor lucrări sau acţiuni necesare în caz de inundaţii, poluării accidentale sau alte situaţii specifice cursurilor de apă;
10. Beneficarul va anunţa Administraţia de Apă Crişuri Oradea, cu 10 zile înainte de începerea oricăror lucrări de investiţii;
11. Pe timpul execuţiei lucrărilor de investiţii la acest obiectiv, se interzice extracţia de nisipuri şi pietrişuri din albiile cursului de apă pe care se execută lucrări, fără avizul ABA Crişuri;
12. Pe durata de realizare a investiţiei se vor solicita de la ABA Crişuri date cu privire la prognoza debitelor şi nivelelor pe cursul de apă pe care se execută lucrări;
13. Prezentul aviz îşi menţine valabilitatea pe toată durata de realizare a lucrărilor dacă acestea au început în termen de cel mult 24 luni de la data emiterii avizului şi dacă au fost respectate toate prevederile înscrise în aviz; în caz contrarîsi pierde valabilitatea.
14. Conform Legii Apelor nr. 107/1996 cu completările şi modificările ulterioare, după terminarea lucrărilor, beneficiarul acestora are obligaţia de a reveni cu o documentaţie tehnică completă., întocmită conform prevederilor Ordinnului M.A.P nr. 891/2019, în vederea obţinerii autorizaţiei de gospodărire a apelor.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

cons. Ovidiu Spin